Bybelskool » Prontuit die Waarheid – Week 46
Prontuit die Waarheid – Week 46
Written by Chris van Wyk. Posted in Prontuit die Waarheid
Beskikbaar Woensdag 22 April van 09:00 af.
Ons fokus steeds op die Lydende Messias en die Lydende dissipels, soos Markus 8:34-9:1 en Matteus 16:24-28 dit vir ons vertel. Ons het verlede week na Lukas 9:23-27 se weergawe gekyk.
Ons staan ook stil by die berg van verheerliking – die berg Hermon in Sesarea-Filippi, ‘n streek wat met demoniese aktiwiteite geassosieer is, die noordelike rand van Basan, die “poorte van die doderyk – soos al drie sinoptiese evangelies daaroor skryf: Lukas 9:28-36; Markus 9:2-8 en Matteus 17:1-8.
Twee dinge staan vir my uit van hierdie wonderlike ervaring.
1. Die een is die plek waar die verheerliking gebeur. Die “poorte van die doderyk”. Dit wys onteenseglik dat die lig in die duisternis skyn en dat die duisternis die lig nie kan oorweldig nie.
2. Die ander is die heerlikheid wat Jesus en sy twee gespreksgenote – Moses en Elia – gedeel het. Dit is ook die heerlikheid wat ons beskore is, omdat ons in Jesus glo. Soos Paulus sê: “Ek is daarvan oortuig dat die lyding wat ons nou moet verduur, nie opweeg teen die heerlikheid wat God vir ons in die toekoms sal laat aanbreek nie.” (vgl Rom 8:18-39).
Onthou jy kan steeds inskakel en alle vorige gedeeltes by die argief bereik.
Jul 7, 2020 | #
Ja, dit is heeltemal gratis.
Is dit gratis om in te teken “bydrae oor Al 4 evangelise”?
Jun 29, 2020 | #
Hi Christopher, die Jode het die Boek van Henog nie as gesaghebbend beskou nie, en omdat die Hervormers die Joodse kanon as maatstaf gebruik het vir die samestelling van die OT, is die boek in die Protestantse beweging nie as deel van die kanon ingesluit nie. Jy kan meer lees hier oor verskillende perspektiewe op die boek.
Geagte Pastoor Chris;
Ek wil graag weet waarom die Boek van Enoch nie in die bybel ingesluit is nie?
Is van die informasie daarin verkeerd?
Baie Dankie, Groete.
Hi Alicha, Jesus moedig hier die dissipels aan tot ’n onberispelike lewe wat nie vir ander tot struikeling aanleiding sal gee nie. Hy wil hê dat ons niks sal doen wat ander mense sal laat struikel nie. Want, Hy wil hê dat almal sal floreer. Hy wil hê dat ons almal tot ons volle potensiaal sal lewe. Daarom wil Hy hê dat ons dit vir mekaar moontlik sal maak.
Dit is uiteraard onvermydelik dat daar dinge sal gebeur wat mense sal laat struikel. Versoekings en beproewings. Ons moet egter op geen manier daarvoor verantwoordelik wees nie, want dié wat struikel sal wel vir hulle eie oortredings gestraf word, maar dié wat vir die struikelblokke verantwoordelik is, sal in groter ellende gedompel word.
Ons moet dus op ons hoede wees dat ons niks doen wat ander mense skade kan berokken nie.
Goeie Middag Chris,
Kan jy moontlik Lukas 17:1 -2 vir my uiteen sit. Die 2 verse is so eenvoudig, tog so kragtig dat ek voel ek nog nie die volle GROOT prentjie snap nie.
“1 Jesus het vir sy dissipels gesê: “Dit is onvermydelik dat daar dinge kom wat mense laat struikel. Maar ellende wag vir die mens wat die oorsaak daarvan is. 2So ‘n mens kan eerder met ‘n groot klip aan die nek in die see gegooi word as dat hy vir een van hierdie kleintjies ‘n struikelblok word. 3Wees dus self op julle hoede.”
Dankie, ek hoor graag van jou.
Jun 28, 2020 | #
Hi Adri, ‘n Christen is iemand wat in die Here Jesus Christus glo en Hom gehoorsaam, wat deur die Gees ‘n kind van God gemaak is. Die “Jahwis” dui op ‘n hipotetiese bron wat gebruik is om die eerste vyf boeke van die Bybel, die Pentateug, te skrywe. Oral waar in die teks “Jahwe” voorkom, word dit as die “Jahwis” bron deur sommige geleerdes beskou (bv Gen 2). Oral in die teks waar net “Elohim” (God) voorkom, word dit as die “Elohis” beskou (bv Gen 1). Ek ondersteun egter nie hierdie onderskeid in bronne nie. Daar is nog nooit enige boek gevind wat eers naastenby met só ‘n bron vergelyk kan word nie. Die onderskeid is net gebaseer op die verbeelding van geleerdes.
Jun 27, 2020 | #
Kan jy my asb verduidelike wat is die verskil tussen Christen en Yahwis.
Pastor Barry Noble
Jun 25, 2020 | #
God bly God Al stel ons Hom te leuer , Jesus Christ’s nimmer-meer-Hy bly getrou
Jun 24, 2020 | #
Dankie Erna, dit bly my vreugde en voorreg.